title: Εκτελεστικός κανονισμός (ΕΕ) αριθ. 1189/2014 της Επιτροπής, της 24ης Οκτωβρίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Sedano Bianco di Sperlonga (ΠΓΕ)]

text:
               5.11.2014

               EL

               Επίσημη Εφημερίδα της Ευρωπαϊκής Ένωσης

               L 318/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1189/2014 ΤΗΣ ΕΠΙΤΡΟΠΉΣ
   της 24ης Οκτωβρίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Sedano Bianco di Sperlonga (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Sedano Bianco di Sperlonga», η οποία καταχωρίσθηκε δυνάμει του κανονισμού (ΕΕ) αριθ. 222/2010 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Sedano Bianco di Sperlonga» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΕ) αριθ. 222/2010 της Επιτροπής, της 17ης Μαρτίου 2010, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Sedano Bianco di Sperlonga (ΠΓΕ)] (ΕΕ L 68 της 18.3.2010, σ. 1).

      (3)  ΕΕ C 180 της 13.6.2014, σ. 26.


title: Εκτελεστικός κανονισμός (ΕΕ) αριθ. 280/2014 της Επιτροπής, της 19ης Μαρτίου 2014 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Μαρτίου 2014 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών

text:
               20.3.2014

               EL

               Επίσημη Εφημερίδα της Ευρωπαϊκής Ένωσης

               L 82/8

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 280/2014 ΤΗΣ ΕΠΙΤΡΟΠΉΣ

   της 19ης Μαρτίου 2014
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Μαρτίου 2014 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (3), και ιδίως το άρθρο 5 παράγραφος 6,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 ανοίχτηκαν δασμολογικές ποσοστώσεις για την εισαγωγή προϊόντων του τομέα κρέατος πουλερικών.

               (2)

               Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Μαρτίου 2014 για την υποπερίοδο από την 1η Απριλίου έως τις 30 Ιουνίου 2014 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 533/2007 για την υποπερίοδο από την 1η Απριλίου έως τις 30 Ιουνίου 2014 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 20 Μαρτίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 238 της 1.9.2006, σ. 13.

      (3)  ΕΕ L 125 της 15.5.2007, σ. 9.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.4.2014-30.6.2014
                  (%)

                  P1

                  09.4067

                  14,109564

                  P3

                  09.4069

                  0,27007


title: Εκτελεστικός κανονισμός (ΕΕ) αριθ. 370/2012 της Επιτροπής, της 27ης Απριλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               28.4.2012

               EL

               Επίσημη Εφημερίδα της Ευρωπαϊκής Ένωσης

               L 116/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 370/2012 ΤΗΣ ΕΠΙΤΡΟΠΉΣ
   της 27ης Απριλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Απριλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  JO

                  98,8

                  MA

                  60,9

                  TN

                  124,7

                  TR

                  115,6

                  ZZ

                  100,0

                  0707 00 05

                  JO

                  225,1

                  TR

                  130,1

                  ZZ

                  177,6

                  0709 93 10

                  JO

                  225,1

                  MA

                  29,9

                  TR

                  143,5

                  ZZ

                  132,8

                  0805 10 20

                  CL

                  48,2

                  EG

                  55,9

                  IL

                  80,9

                  MA

                  65,3

                  TR

                  50,5

                  ZA

                  40,1

                  ZZ

                  56,8

                  0805 50 10

                  TR

                  58,4

                  ZA

                  63,9

                  ZZ

                  61,2

                  0808 10 80

                  AR

                  87,4

                  BR

                  80,7

                  CA

                  117,0

                  CL

                  97,4

                  CN

                  82,3

                  MK

                  31,8

                  NZ

                  128,3

                  US

                  162,4

                  ZA

                  89,6

                  ZZ

                  97,4

                  0808 30 90

                  AR

                  101,2

                  CL

                  119,1

                  CN

                  88,0

                  US

                  107,0

                  ZA

                  118,5

                  ZZ

                  106,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/704 της Επιτροπής, της 11ης Μαΐου 2016, για την ανάκληση της αποδοχής της ανάληψης υποχρεώσεων για δύο παραγωγούς-εξαγωγείς και για την τροποποίηση της εκτελεστικής απόφασης (ΕΕ) 2015/87 για την αποδοχή των αναλήψεων υποχρεώσεων που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας

text:
               12.5.2016

               EL

               Επίσημη Εφημερίδα της Ευρωπαϊκής Ένωσης

               L 122/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/704 ΤΗΣ ΕΠΙΤΡΟΠΉΣ
   της 11ης Μαΐου 2016
   για την ανάκληση της αποδοχής της ανάληψης υποχρεώσεων για δύο παραγωγούς-εξαγωγείς και για την τροποποίηση της εκτελεστικής απόφασης (ΕΕ) 2015/87 για την αποδοχή των αναλήψεων υποχρεώσεων που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 8,
   Αφού ενημέρωσε τα κράτη μέλη,
   Εκτιμώντας τα ακόλουθα:
   Α.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ

               (1)

               Το Συμβούλιο, κατόπιν έρευνας αντιντάμπινγκ («η αρχική έρευνα»), με τον κανονισμό (ΕΚ) αριθ. 1193/2008 (2), επέβαλε οριστικό δασμό αντιντάμπινγκ στις εισαγωγές κιτρικού οξέος («το υπό εξέταση προϊόν») που υπάγεται επί του παρόντος στους κωδικούς ΣΟ 2918 14 00 και ex 2918 15 00, καταγωγής Λαϊκής Δημοκρατίας της Κίνας («ΛΔΚ»). Τα μέτρα έλαβαν τη μορφή δασμού κατ' αξία, κυμαινόμενου μεταξύ 6,6 % και 42,7 %.

               (2)

               Η Ευρωπαϊκή Επιτροπή («η Επιτροπή»), αποδέχτηκε τις αναλήψεις υποχρεώσεων ως προς τις τιμές που προσέφεραν, μεταξύ άλλων, η Weifang Ensign Industry Co., Ltd. (πρόσθετος κωδικός TARIC A882) («Weifang») και η TTCA Co., Ltd. πρόσθετος κωδικός TARIC A878) («TTCA»), μαζί με το Εμπορικό Επιμελητήριο Εισαγωγέων και Εξαγωγέων Μετάλλων, Ορυκτών και Χημικών Προϊόντων της Κίνας («το Επιμελητήριο») με την απόφαση 2008/899/ΕΚ (3).

               (3)

               Μετά από επανεξέταση ενόψει της λήξης ισχύος των μέτρων και μερική ενδιάμεση επανεξέταση («οι επανεξετάσεις»), η Επιτροπή διατήρησε τα μέτρα και τροποποίησε το επίπεδό τους με τον εκτελεστικό κανονισμό (ΕΕ) 2015/82 (4). Οι οριστικοί δασμοί αντιντάμπινγκ που ισχύουν για τις εισαγωγές κιτρικού οξέος καταγωγής ΛΔΚ κυμαίνονται μεταξύ 15,3 % και 42,7 % («τα ισχύοντα μέτρα»).

               (4)

               Μετά την επανεξέταση, η Επιτροπή αποδέχθηκε αναλήψεις υποχρεώσεων ως προς τις τιμές, μεταξύ άλλων, από τις Weifang και TTCA μαζί με το Επιμελητήριο, με την εκτελεστική απόφαση (ΕΕ) 2015/87 (5).

               (5)

               Οι αναλήψεις υποχρεώσεων που ανέλαβαν οι TTCA και Weifang («οι ενδιαφερόμενοι παραγωγοί-εξαγωγείς») βασίζονται και οι δύο στην τιμαριθμική αναπροσαρμογή των ελάχιστων τιμών σύμφωνα με τους δημόσιους πίνακες τιμών του καλαμποκιού στην ΕΕ, την κύρια πρώτη ύλη που χρησιμοποιείται κανονικά για την παραγωγή κιτρικού οξέος.

               (6)

               Μετά την έρευνα κατά της καταστρατήγησης, η Επιτροπή επέκτεινε τα ισχύοντα μέτρα στις εισαγωγές κιτρικού οξέος που αποστέλλονται από τη Μαλαισία με τον εκτελεστικό κανονισμό (ΕΕ) 2016/32 (6) («έρευνα κατά της καταστρατήγησης»).

               (7)

               Η έρευνα κατά της καταστρατήγησης κατέληξε στο συμπέρασμα ότι τα ισχύοντα μέτρα καταστρατηγήθηκαν με μεταφόρτωση μέσω της Μαλαισίας. Ειδικότερα, τα συμπεράσματα της έρευνας κατά της καταστρατήγησης έδειξαν την ταυτόχρονη αύξηση των εξαγωγών από τη ΛΔΚ προς τη Μαλαισία και των εισαγωγών από τη Μαλαισία προς την Ένωση. Η έρευνα για την καταστρατήγηση δεν εντόπισε καμία πραγματική παραγωγή κιτρικού οξέος στη Μαλαισία. Έξι Κινέζοι παραγωγοί-εξαγωγείς (συμπεριλαμβανομένων των Weifang και TTCA) συνεργάστηκαν στην έρευνα κατά της καταστρατήγησης. Οι εξαγωγές των συνεργασθέντων παραγωγών-εξαγωγέων στην έρευνα κατά της καταστρατήγησης, κάλυψαν περίπου το 69 % των κινεζικών εξαγωγών προς τη Μαλαισία, κατά την περίοδο από την 1η Ιανουαρίου 2014 έως τον Μάρτιο 2015.

         B.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΟΙ ΟΠΟΙΟΙ ΕΧΟΥΝ ΠΑΡΑΒΙΑΣΤΕΙ

               (8)

               Οι παραγωγοί-εξαγωγείς συμφώνησαν, μεταξύ άλλων, να κοινοποιούν αμέσως στην Επιτροπή τις τυχόν μεταβολές της εταιρικής δομής τους που λαμβάνουν χώρα κατά τη διάρκεια της περιόδου ισχύος της ανάληψης υποχρεώσεων. Συμφώνησαν επίσης ότι η συμμετοχή σε σύστημα εμπορικών συναλλαγών το οποίο θα οδηγούσε σε κίνδυνο καταστρατήγησης αποτελεί παράβαση της ανάληψης υποχρέωσης.

         Γ.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΠΟΥ ΕΠΙΤΡΕΠΟΥΝ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΑΠΟ ΤΗΝ ΕΠΙΤΡΟΠΗ ΕΛΛΕΙΨΕΙ ΠΑΡΑΒΑΣΗΣ

               (9)

               Στην ανάληψη υποχρέωσης ορίζεται επίσης ότι η Επιτροπή μπορεί να ανακαλέσει την αποδοχή της ανάληψης υποχρέωσης ανά πάσα στιγμή κατά τη διάρκεια της περιόδου εφαρμογής, εάν αποδειχθεί ότι ο έλεγχος και η εφαρμογή των όρων καθίστανται πρακτικά αδύνατοι.

         Δ.   ΕΛΕΓΧΟΣ ΤΩΝ ΕΝΔΙΑΦΕΡΟΜΕΝΩΝ ΠΑΡΑΓΩΓΩΝ-ΕΞΑΓΩΓΕΩΝ

               (10)

               Η Επιτροπή, στο πλαίσιο των ελέγχων της για την τήρηση της ανάληψης υποχρέωσης, επαλήθευσε τις πληροφορίες που υποβλήθηκαν από τους παραγωγούς-εξαγωγείς και σχετίζονταν με την ανάληψη υποχρέωσης Επίσης η Επιτροπή πραγματοποίησε επισκέψεις επαλήθευσης στις εγκαταστάσεις των ενδιαφερόμενων παραγωγών-εξαγωγέων. Με βάση τα πορίσματα της έρευνας, όπως αναφέρεται στην αιτιολογική σκέψη 7, η Επιτροπή επαλήθευσε τις εξαγωγές προς τη Μαλαισία και τον κίνδυνο καταστρατήγησης εν γένει. Τα πορίσματα παρατίθενται στις αιτιολογικές σκέψεις 11 έως 20 κατωτέρω.

         Ε.   ΛΟΓΟΙ ΓΙΑ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (11)

               Η TTCA δεν είχε αναφέρει αλλαγές στην εταιρική δομή. Οι τροποποιήσεις είχαν ήδη πραγματοποιηθεί από το 2012 και κοινοποιήθηκαν μόνο κατά την έναρξη της επίσκεψης επαλήθευσης του Δεκεμβρίου 2015.

               (12)

               Η Επιτροπή αξιολόγησε το πόρισμα αυτό και κατέληξε στο συμπέρασμα ότι η TTCA παραβίασε τις υποχρεώσεις της υποβολής εκθέσεων.

               (13)

               Οι εξαγωγές προς τη Μαλαισία των ενδιαφερόμενων παραγωγών-εξαγωγέων αντιπροσωπεύουν περισσότερο από το 70 % των εξαγωγών που αναφέρθηκαν από όλους τους συνεργασθέντες παραγωγούς στην έρευνα κατά της καταστρατήγησης. Και οι δύο παραγωγοί-εξαγωγείς δήλωσαν ότι πραγματοποιούν σημαντικές εξαγωγές κιτρικού οξέος σε διανομείς/εμπόρους στη Μαλαισία. Κατά τη διάρκεια των επισκέψεων επαλήθευσης, οι ενδιαφερόμενοι παραγωγοί-εξαγωγείς δεν μπόρεσαν να παράσχουν στοιχεία σχετικά με τον τελικό προορισμό των εξαγωγών των προϊόντων αυτών καθώς και οι δύο εταιρείες ισχυρίστηκαν ότι δεν ιχνηλατούν τα προϊόντα τους όταν πωλούνται σε τρίτη χώρα. Μετά τις επισκέψεις επαλήθευσης, η Επιτροπή χορήγησε επαρκές χρονικό διάστημα στους δύο παραγωγούς-εξαγωγείς να διαβιβάσουν αποδεικτικά στοιχεία για τον τελικό προορισμό.

               (14)

               Τα έγγραφα που υποβλήθηκαν στη συνέχεια, δεν επαρκούσαν για να αποδειχθεί ο τελικός προορισμός του συνόλου των εξαγωγών προς τη Μαλαισία.

               (15)

               Η Επιτροπή παραπέμπει στα πορίσματα της έρευνας κατά της καταστρατήγησης, όπως αναφέρεται στην αιτιολογική σκέψη 7, ιδίως στην έλλειψη πραγματικής παραγωγής στη Μαλαισία και την ταυτόχρονη και μαζική αύξηση των εξαγωγών από τη ΛΔΚ προς τη Μαλαισία και των εισαγωγών από τη Μαλαισία προς την Ένωση. Δεδομένου ότι η πλειονότητα των εξαγωγών προς τη Μαλαισία πραγματοποιήθηκε από τους ενδιαφερόμενους παραγωγούς-εξαγωγείς, η Επιτροπή κατέληξε στο συμπέρασμα ότι και οι δύο είχαν λάβει μέρος σε σύστημα εμπορικών συναλλαγών το οποίο παραπέμπει σε κίνδυνο καταστρατήγησης.

               (16)

               Επιπλέον, οι στατιστικές πληροφορίες που ήταν διαθέσιμες και για τους δύο ενδιαφερόμενους παραγωγούς-εξαγωγείς έδειξαν ότι οι εξαγωγές τους σε εμπόρους/διανομείς στη Μαλαισία μειώθηκαν σημαντικά μετά την έναρξη της έρευνας κατά της καταστρατήγησης.

               (17)

               Η Επιτροπή αξιολόγησε αυτή τη μεταβολή στον τρόπο διεξαγωγής των εμπορικών συναλλαγών. Η Επιτροπή κατέληξε στο συμπέρασμα ότι δεν υπήρχε κανένας άλλος λόγος γι' αυτή τη μεταβολή στον τρόπο διεξαγωγής των εμπορικών συναλλαγών εκτός από την έναρξη της έρευνας κατά της καταστρατήγησης και, ως εκ τούτου, επιβεβαιώνεται η ύπαρξη κινδύνου καταστρατήγησης.

               (18)

               Η Επιτροπή εξέτασε επίσης τη δυσκολία ιχνηλάτησης των εξαγωγών των δύο παραγωγών σε άλλες τρίτες χώρες. Η Επιτροπή κατέληξε στο συμπέρασμα ότι υπάρχει κίνδυνος καταστρατήγησης, όπως και για τη Μαλαισία, ιδίως δεδομένου ότι οι παραγωγοί-εξαγωγείς παραδέχτηκαν ότι δεν εφαρμόζουν ιχνηλάτηση του τελικού προορισμού των εξαγωγών τους.

               (19)

               Η Επιτροπή αξιολόγησε όλα τα πορίσματα και κατέληξε στο συμπέρασμα ότι οι TTCA και Weifang είχαν συμμετάσχει σε σύστημα εμπορικών συναλλαγών το οποίο παραπέμπει σε κίνδυνο καταστρατήγησης. Ως εκ τούτου, υπήρξε παραβίαση της ανάληψης υποχρέωσης.

               (20)

               Επιπλέον, με βάση τα πορίσματα της έρευνας κατά της καταστρατήγησης, η Επιτροπή κατέληξε επίσης στο συμπέρασμα ότι ο τρόπος διεξαγωγής των εμπορικών συναλλαγών και η δυσκολία ιχνηλάτησης των συναλλαγών εξαγωγής καθιστά τον έλεγχο της ανάληψης υποχρέωσης των TTCA και Weifang ανεφάρμοστο, δεδομένου ότι δεν θα είναι δυνατόν να ελέγχεται κατά πόσον οι πωλήσεις των ενδιαφερόμενων παραγωγών-εξαγωγέων σε τρίτες χώρες τίθενται σε ελεύθερη κυκλοφορία στην Ένωση.

         ΣΤ.   ΣΥΜΠΕΡΑΣΜΑ

               (21)

               Οι διαπιστωθείσες παραβάσεις των όρων της ανάληψης υποχρέωσης και η αποδειχθείσα αδυναμία εφαρμογής της για τις TTCA και Weifang δικαιολογούν την ανάκληση της αποδοχής της ανάληψης υποχρέωσης για τους δύο ενδιαφερόμενους παραγωγούς-εξαγωγείς, σύμφωνα με το άρθρο 8 παράγραφοι 7 και 9 του βασικού κανονισμού και σύμφωνα με τους όρους της ανάληψης υποχρέωσης.

         Ζ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ

               (22)

               Όλα τα ενδιαφερόμενα μέρη είχαν την ευκαιρία να γνωστοποιήσουν τις απόψεις τους σύμφωνα με το άρθρο 8 παράγραφος 9 του βασικού κανονισμού.

               (23)

               Το Επιμελητήριο από κοινού με την TTCA και την Weifang επανέλαβαν πρόταση σχεδίου δράσης για τη βελτιωμένη υλοποίηση της αναληφθείσας υποχρέωσης, η οποία είχε υποβληθεί μετά τις επισκέψεις ελέγχου που αναφέρονται στην αιτιολογική σκέψη 10 παραπάνω. Το σχέδιο προβλέπει πρόσθετο μηχανισμό εποπτείας βάσει του οποίου όλες οι αναλαμβάνουσες την υποχρέωση επιχειρήσεις θα παρέχουν σε τακτική βάση στην Επιτροπή εκτεταμένη έκθεση σχετικά με τις πωλήσεις σε τρίτες χώρες και το Επιμελητήριο θα εφαρμόζει μέτρα έγκαιρης προειδοποίησης ώστε να προλαμβάνονται οι μεταφορτώσεις. Εντούτοις, ο εν λόγω νέος μηχανισμός θα μπορούσε να καταστήσει την εποπτεία μη πρακτική. Σε κάθε περίπτωση, ο προτεινόμενος μηχανισμός αφορά τη μελλοντική υλοποίηση της αναλαμβανόμενης υποχρέωσης και δεν αποκαθιστά προηγηθείσες παραβάσεις και μη συμμορφώσεις.

               (24)

               Οι Weifang and TTCA στις γραπτές τους επικοινωνίες αμφισβήτησαν την άμεση σχέση των μεταβολών στις εξαχθείσες ποσότητες στη Μαλαισία και των μεταφορτώσεων, καθώς η μεταβολή στην εξαχθείσα ποσότητα αντικατοπτρίζει μόνο τις μεταβολές σε εξωγενείς παράγοντες, ήτοι πτώση της ζήτησης στην αγορά. Προέβαλαν το επιχείρημα ότι το συμπέρασμα της Επιτροπής σχετικά με τη μεταβολή στο εμπορικό πρότυπο δεν τεκμηριώνεται με αποδεικτικά στοιχεία και αποτελεί απλή υπόθεση. Η έρευνα κατά της καταστρατήγησης, όπως αναφέρεται στην αιτιολογική σκέψη 7, κατέληξε στο συμπέρασμα ότι τα μέτρα που ισχύουν είχαν καταστρατηγηθεί μέσω μεταφόρτωσης διαμέσου της Μαλαισίας. Η έρευνα κατά της καταστρατήγησης διαπίστωσε ότι μια σημαντική μεταβολή στο εμπορικό πρότυπο στην οποία εμπλέκονται οι εξαγωγές από την ΛΔΚ και τη Μαλαισία προς την Ένωση έλαβε χώρα μετά την επιβολή μέτρων επί του υπό εξέταση προϊόντος τον Δεκέμβριο του 2008, χωρίς επαρκή αιτία ή οικονομική αιτιολόγηση μιας τέτοιας μεταβολής πέραν της επιβολής των μέτρων. Με βάση τα στατιστικά στοιχεία και τα στοιχεία που παρασχέθηκαν από τις εταιρείες, όπως αναφέρεται στην αιτιολογική σκέψη 15, η πλειονότητα των εξαγωγών στη Μαλαισία πραγματοποιήθηκε από τους ενδιαφερόμενους παραγωγούς-εξαγωγείς κατά τη διάρκεια της περιόδου 2011-2015. Επομένως, τα επιχειρήματα των TTCA και Weifang δεν μπορούν να γίνουν αποδεκτά.

               (25)

               Οι TTCA και Weifang δεν αποδέχονται ότι έχουν την ευθύνη ιχνηλάτησης των πωλήσεών τους προς μη συνδεδεμένους εμπόρους σε τρίτες χώρες. Όντως, οι ίδιες οι εταιρείες παραδέχθηκαν ότι η προσφυγή τους σε ανεξάρτητους εμπόρους σε τρίτες χώρες δημιουργεί πρακτική αδυναμία ιχνηλάτησης των μεταπωλήσεων λόγω της φύσης των αγαθών και της αγοράς. Οι εν λόγω εκτιμήσεις επιβεβαιώνουν τον υψηλό κίνδυνο καταστρατήγησης των μέτρων μέσω μεταφορτώσεων που καθιστούν ανεφάρμοστη την υλοποίηση της υποχρέωσης.

               (26)

               Η TTCA ισχυρίστηκε ότι επέδειξε αμέλεια αλλά δεν παρέβη από πρόθεση την αναληφθείσα υποχρέωση όταν δεν ενημέρωσε την Επιτροπή σχετικά με ορισμένες μεταβολές που επήλθαν στην εταιρική της δομή. Η εταιρεία ισχυρίστηκε ότι είχε κοινοποιήσει στην Επιτροπή τις μεταβολές σε δύο ευκαιρίες: κατά την επανεξέταση λόγω λήξης ισχύος καθώς και κατά την έρευνα κατά της καταστρατήγησης. Η TTCA ισχυρίστηκε επίσης ότι οι μεταβολές δεν είχαν αρνητικό αντίκτυπο στην υλοποίηση της αναληφθείσας υποχρέωσης. Η Επιτροπή δεν δύναται να αποδεχθεί τα εν λόγω επιχειρήματα από τη στιγμή που η εταιρεία δεν τήρησε μια σαφή υποχρέωση αναφοράς που ορίζεται στην αναληφθείσα υποχρέωση, και συγκεκριμένα την άμεση γνωστοποίηση στην Ευρωπαϊκή Επιτροπή κάθε μεταβολής στην εταιρική της δομή, καθόσον παρόμοιες μεταβολές ενδέχεται να προκαλέσουν την ανάγκη τροποποίησης ορισμένων πτυχών της αναληφθείσας υποχρέωσης και/ή της διαδικασίας εποπτείας της αν η Επιτροπή το κρίνει απαραίτητο. Παρόμοιες μεταβολές πρέπει να κοινοποιούνται απευθείας και ρητώς στο πλαίσιο των δραστηριοτήτων εποπτείας, ειδικά δεδομένης της συνεχούς επαφής μεταξύ των εταιρειών που έχουν αναλάβει υποχρεώσεις και της αρμόδιας υπηρεσίας της Επιτροπής.

               (27)

               Περαιτέρω, το Επιμελητήριο μαζί με τις TTCA και Weifang αναφέρθηκαν στο συμφέρον της Ένωσης για διατήρηση της αναληφθείσας υποχρέωσης. Το Επιμελητήριο, η TTCA και η Weifang ισχυρίστηκαν ότι η άρση θα έχει ως συνέπεια την αύξηση της αστάθειας των τιμών και ότι κάτι τέτοιο θα έχει δυσμενή επίδραση στους χρήστες κιτρικού οξέος. Η Επιτροπή δεν δύναται να αποδεχθεί το εν λόγω επιχείρημα. Η αστάθεια των τιμών θα μπορούσε να χαρακτηρίζει την αγορά οιουδήποτε προϊόντος αλλά ως τέτοια δεν αποτελεί στοιχείο που επηρεάζει την αξιολόγηση της δυνατότητας υλοποίησης ή παραβίασης των αναληφθεισών υποχρεώσεων.

               (28)

               Κανένα από τα επιχειρήματα που υποβλήθηκαν από το Επιμελητήριο και τους οικείους παραγωγούς εξαγωγείς δεν είναι τέτοιο ώστε να μεταβάλει το συμπέρασμα της Επιτροπής ότι η αναληφθείσα υποχρέωσή τους παραβιάστηκε και η εποπτεία της κατέστη ανεφάρμοστη.

         Η.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ

               (29)

               Επομένως, σύμφωνα με το άρθρο 8 παράγραφος 9 του βασικού κανονισμού και σύμφωνα, επίσης, με τις σχετικές ρήτρες της ανάληψης υποχρέωσης, που επιτρέπουν στην Επιτροπή να προβεί σε μονομερή ανάκληση της αποδοχής της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης που προσέφεραν οι Weifang και TTCA πρέπει να ανακληθεί και η εκτελεστική απόφαση (ΕΕ) 2015/87 πρέπει να τροποποιηθεί. Κατά συνέπεια, ο οριστικός δασμός αντιντάμπινγκ που επιβλήθηκε με το άρθρο 1 του εκτελεστικού κανονισμού (ΕΕ) 2015/82 της Επιτροπής θα πρέπει να εφαρμόζεται στις εισαγωγές του υπό εξέταση προϊόντος που παράγεται από τις εταιρείες Weifang Ensign Industry Co., Ltd. (πρόσθετος κωδικός TARIC A882), και TTCA Co., Ltd. (πρόσθετος κωδικός TARIC A878),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αποδοχή της ανάληψης υποχρεώσεων σε σχέση με τις εταιρείες Weifang Ensign Industry Co., Ltd. (πρόσθετος κωδικός TARIC A882) και TTCA Co., Ltd. (πρόσθετος κωδικός TARIC A878) μαζί με το Εμπορικό Επιμελητήριο Εισαγωγέων και Εξαγωγέων Μετάλλων, Ορυκτών και Χημικών Προϊόντων της Κίνας ανακαλείται.
   Άρθρο 2
   Ο πίνακας του άρθρου 1 της εκτελεστικής απόφασης (ΕΕ) 2015/87 αντικαθίσταται από τον ακόλουθο πίνακα:

               Χώρα

               Εταιρεία

               Πρόσθετος κωδικός TARIC

               Λαϊκή Δημοκρατία της Κίνας

               COFCO Biochemical (Anhui) Co., Ltd. — No 1 COFCO Avenue, Bengbu City 233010, Anhui Province

               A874

               Κατασκευάζεται από την RZBC Co., Ltd. — No 9 Xinghai West Road, Rizhao City, Shandong Province, PRC και πωλείται από τη συνδεδεμένη εταιρεία πωλήσεων RZBC Imp. & Exp. Co., Ltd. — No 66 Lvzhou South Road, Rizhao City, Shandong Province

               A926

               Κατασκευάζεται από την RZBC (Juxian) Co., Ltd. — No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, PRC και πωλείται από τη συνδεδεμένη εταιρεία πωλήσεων RZBC Imp. & Exp. Co., Ltd. — No 66 Lvzhou South Road, Rizhao City, Shandong Province

               A927

               Jiangsu Guoxin Union Energy Co., Ltd. — No 1 Redian Road, Yixing Economic Development Zone, Jiangsu Province

               A879

         Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΚ) αριθ. 1193/2008 του Συμβουλίου, της 1ης Δεκεμβρίου 2008, για την επιβολή οριστικού δασμού αντιντάμπινγκ και την οριστική είσπραξη προσωρινού δασμού που επιβλήθηκε στις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 323 της 3.12.2008, σ. 1).

      (3)  Απόφαση 2008/899/ΕΚ της Επιτροπής, της 2ας Δεκεμβρίου 2008, για την αποδοχή της ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 323 της 3.12.2008, σ. 62).

      (4)  Εκτελεστικός κανονισμός (ΕΕ) 2015/82 της Επιτροπής, της 21ης Ιανουαρίου 2015, για την επιβολή οριστικού δασμού αντιντάμπινγκ στις εισαγωγές κιτρικού οξέος καταγωγής Λαϊκής Δημοκρατίας της Κίνας, μετά από επανεξέταση, ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου, και μερικών ενδιάμεσων επανεξετάσεων, σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 (ΕΕ L 15 της 22.1.2015, σ. 8.)

      (5)  Εκτελεστική απόφαση (ΕΕ) 2015/87 της Επιτροπής, της 21ης Ιανουαρίου 2015, για την αποδοχή των αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας (ΕΕ L 15 της 22.1.2015, σ. 75).

      (6)  Εκτελεστικός κανονισμός (ΕΕ) 2016/32 της Επιτροπής, της 14ης Ιανουαρίου 2016, για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) 2015/82 στις εισαγωγές κιτρικού οξέος καταγωγής Λαϊκής Δημοκρατίας της Κίνας στις εισαγωγές κιτρικού οξέος προέλευσης Μαλαισίας, είτε δηλώνεται ως καταγωγής Μαλαισίας είτε όχι (ΕΕ L 10 της 15.1.2016, σ. 3).


title: Εκτελεστικός κανονισμός (ΕΕ) αριθ. 303/2012 της Επιτροπής, της 4ης Απριλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 303/2012 ΤΗΣ ΕΠΙΤΡΟΠΉΣ
   της 4ης Απριλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Απριλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  CR

                  48,1

                  IL

                  135,3

                  MA

                  71,2

                  TN

                  102,9

                  TR

                  107,4

                  ZZ

                  93,0

                  0707 00 05

                  JO

                  225,1

                  TR

                  163,4

                  ZZ

                  194,3

                  0709 91 00

                  EG

                  68,9

                  ZZ

                  68,9

                  0709 93 10

                  JO

                  225,1

                  MA

                  46,5

                  TR

                  173,3

                  ZZ

                  148,3

                  0805 10 20

                  EG

                  49,3

                  IL

                  76,9

                  MA

                  51,3

                  TN

                  74,5

                  TR

                  61,6

                  ZA

                  47,4

                  ZZ

                  60,2

                  0805 50 10

                  EG

                  69,2

                  MX

                  39,8

                  TR

                  57,0

                  ZZ

                  55,3

                  0808 10 80

                  AR

                  87,5

                  BR

                  84,3

                  CA

                  120,7

                  CL

                  93,0

                  CN

                  91,1

                  MA

                  49,8

                  MK

                  31,8

                  US

                  165,2

                  UY

                  72,9

                  ZA

                  85,0

                  ZZ

                  88,1

                  0808 30 90

                  AR

                  100,2

                  CL

                  108,7

                  CN

                  67,1

                  US

                  107,0

                  ZA

                  118,1

                  ZZ

                  100,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/708 της Επιτροπής, της 19ης Απριλίου 2017, για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Απριλίου 2017 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 341/2007 για τα σκόρδα

text:
                  20.4.2017

                  EL

                  Επίσημη Εφημερίδα της Ευρωπαϊκής Ένωσης

                  L 104/14

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/708 ΤΗΣ ΕΠΙΤΡΟΠΉΣ
      της 19ης Απριλίου 2017
      για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Απριλίου 2017 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 341/2007 για τα σκόρδα
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 341/2007 της Επιτροπής (2) άνοιξε ετήσιες δασμολογικές ποσοστώσεις για την εισαγωγή σκόρδου.

                  (2)

                  Οι ποσότητες τις οποίες αφορούν οι αιτήσεις πιστοποιητικών εισαγωγής «A» που υποβλήθηκαν κατά τη διάρκεια των εφτά πρώτων ημερών του μήνα Απριλίου 2017 για την υποπερίοδο από την 1η Ιουνίου 2017 έως τις 31 Αυγούστου 2017 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, είναι σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής «Α» με τον καθορισμό του συντελεστή κατανομής που πρέπει να εφαρμόζεται στις ζητούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

                  (3)

                  Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στις ποσότητες για τις οποίες υποβλήθηκαν οι αιτήσεις πιστοποιητικών εισαγωγής «Α» δυνάμει του κανονισμού (ΕΚ) αριθ. 341/2007 για την υποπερίοδο από την 1η Ιουνίου 2017 έως τις 31 Αυγούστου 2017 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Απριλίου 2017.

               Για την Επιτροπή,

               εξ ονόματος του Προέδρου,

            Jerzy PLEWA

               Γενικός Διευθυντής

               Γενική Διεύθυνση Γεωργίας και Αγροτικής Ανάπτυξης

         (1)  ΕΕ L 347 της 20.12.2013, σ. 671.

         (2)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).

         (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

         ΠΑΡΑΡΤΗΜΑ

                     Καταγωγή

                     Αύξων αριθμός

                     Συντελεστής κατανομής — Αιτήσεις που υποβλήθηκαν για την υποπερίοδο από 1.6.2017 έως 31.8.2017
                     (%)

                     ΛΔΚ

                                 —

                                 Παραδοσιακοί εισαγωγείς

                     09.4105

                     —

                                 —

                                 Νέοι εισαγωγείς

                     09.4100

                     0,511358

                     Άλλες τρίτες χώρες

                                 —

                                 Παραδοσιακοί εισαγωγείς

                     09.4106

                     —

                                 —

                                 Νέοι εισαγωγείς

                     09.4102

                     —


title: Εκτελεστικός κανονισμός (ΕΕ) αριθ. 577/2013 της Επιτροπής, της 28ης Ιουνίου 2013 , για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               28.6.2013

               EL

               Επίσημη Εφημερίδα της Ευρωπαϊκής Ένωσης

               L 178/109

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 577/2013 ΤΗΣ ΕΠΙΤΡΟΠΉΣ
   της 28ης Ιουνίου 2013
   για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τις μη εμπορικού χαρακτήρα μετακινήσεις ζώων συντροφιάς και για την κατάργηση του κανονισμού (ΕΚ) αριθ. 998/2003 (1), και ιδίως το άρθρο 7 παράγραφος 3, το άρθρο 11 παράγραφος 4, το άρθρο 13 παράγραφοι 1 και 2, το άρθρο 21 παράγραφος 2 και το άρθρο 25 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 576/2013 θεσπίζει τους υγειονομικούς όρους των ζώων που εφαρμόζονται στις μη εμπορικού χαρακτήρα μετακινήσεις ζώων συντροφιάς σε ένα κράτος μέλος από άλλο κράτος μέλος ή από έδαφος ή τρίτη χώρα, καθώς και τους κανόνες των ελέγχων της συμμόρφωσης αυτών των μετακινήσεων. Ο εν λόγω κανονισμός κατάργησε και αντικατέστησε τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (2).

               (2)

               Οι σκύλοι, οι γάτες και οι ικτίδες περιλαμβάνονται στο μέρος Α του παραρτήματος I του κανονισμού (ΕΕ) αριθ. 576/2013, ως είδη ζώων που καλύπτονται από τον εν λόγω κανονισμό.

               (3)

               Ο κανονισμός (ΕΕ) αριθ. 576/2013 προβλέπει ότι οι σκύλοι, οι γάτες και οι ικτίδες δεν πρέπει να μετακινούνται σε ένα κράτος μέλος από άλλο κράτος μέλος ή από εδάφη ή τρίτες χώρες, εκτός εάν έχουν υποβληθεί σε αντιλυσσικό εμβολιασμό, σύμφωνα με τις απαιτήσεις ισχύος που ορίζονται στο παράρτημα III. Ωστόσο, η μετακίνηση νεαρών σκύλων, γατών και ικτίδων που δεν είναι εμβολιασμένα ή που δεν πληρούν τις απαιτήσεις ισχύος που ορίζονται στο παράρτημα III μπορεί να επιτρέπεται από τα κράτη μέλη ή τα εδάφη ή τις τρίτες χώρες που απαριθμούνται σύμφωνα με το άρθρο 13 του κανονισμού (ΕΕ) αριθ. 576/2013, στην περίπτωση που, μεταξύ άλλων, ο ιδιοκτήτης ή το εξουσιοδοτημένο πρόσωπο προσκομίζει υπογεγραμμένη δήλωση που πιστοποιεί ότι, από τη γέννηση μέχρι το χρόνο της μη εμπορικού χαρακτήρα μετακίνησης, τα ζώα συντροφιάς δεν έχουν έλθει σε επαφή με άγρια ζώα των ειδών που είναι ευπρόσβλητα από τη λύσσα. Επομένως, είναι σκόπιμο με τον παρόντα κανονισμό να καθοριστούν οι απαιτήσεις σχετικά με τον μορφή, τη διάταξη και τις γλώσσες σύνταξης της δήλωσης αυτής.

               (4)

               Επιπλέον, ο κανονισμός (ΕΕ) αριθ. 576/2013 προβλέπει ότι η Επιτροπή εκδίδει δύο καταλόγους εδαφών ή τρίτων χωρών από τις οποίες οι σκύλοι, οι γάτες ή οι ικτίδες που μετακινούνται για μη εμπορικούς σκοπούς σε ένα κράτος μέλος δεν απαιτείται να υποβληθούν σε δοκιμή τιτλοδότησης αντισωμάτων λύσσας. Ένας από τους εν λόγω καταλόγους θα πρέπει να περιλαμβάνει τα εδάφη ή τις τρίτες χώρες που έχουν αποδείξει ότι εφαρμόζουν κανόνες, το περιεχόμενο και το αποτέλεσμα των οποίων είναι ταυτόσημα με εκείνα των κανόνων που εφαρμόζονται από τα κράτη μέλη· ο άλλος κατάλογος θα πρέπει να περιλαμβάνει τα εδάφη ή τις τρίτες χώρες που έχουν αποδείξει ότι πληρούν τουλάχιστον τα κριτήρια που ορίζονται στο άρθρο 13 παράγραφος 2 του κανονισμού (ΕΕ) αριθ. 576/2013. Κατά συνέπεια, κρίνεται σκόπιμο να καθοριστούν οι εν λόγω κατάλογοι σε παράρτημα του παρόντος κανονισμού.

               (5)

               Επιπροσθέτως, οι εν λόγω κατάλογοι πρέπει να λαμβάνουν υπόψη τις διατάξεις της συνθήκης προσχώρησης της Κροατίας, σύμφωνα με την οποία η Κροατία θα γίνει μέλος της Ευρωπαϊκής Ένωσης την 1η Ιουλίου 2013, καθώς και την απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, για την τροποποίηση του καθεστώτος της Μαγιότ έναντι της Ευρωπαϊκής Ένωσης (3), η οποία προβλέπει ότι, από την 1η Ιανουαρίου 2014, η Μαγιότ πρόκειται να παύσει να αποτελεί υπερπόντια χώρα ή έδαφος στο οποίο εφαρμόζονται οι διατάξεις του τέταρτου μέρους της Συνθήκης για τη λειτουργία της Ευρωπαϊκής Ένωσης, και πρόκειται να καταστεί εξόχως απόκεντρη περιοχή της Ένωσης κατά την έννοια του άρθρου 349 της εν λόγω Συνθήκης.

               (6)

               Ο κανονισμός (ΕΕ) αριθ. 576/2013 ορίζει επίσης ότι οι σκύλοι, οι γάτες και οι ικτίδες δεν πρέπει να μετακινούνται σε ένα κράτος μέλος από έδαφος ή τρίτη χώρα άλλη από αυτές που απαριθμούνται στο παράρτημα του παρόντος κανονισμού, εκτός εάν έχουν υποβληθεί σε δοκιμή τιτλοδότησης αντισωμάτων λύσσας που ικανοποιεί τις απαιτήσεις ισχύος οι οποίες ορίζονται στο παράρτημα ΙV του κανονισμού (ΕΕ) αριθ. 576/2013. Για τη διαμετακόμιση μέσω ενός από αυτά τα εδάφη ή τις τρίτες χώρες, ωστόσο, δεν απαιτείται η εν λόγω δοκιμασία εάν ο ιδιοκτήτης ή το εξουσιοδοτημένο πρόσωπο προσκομίσει μια υπογεγραμμένη δήλωση με την οποία βεβαιώνει ότι τα ζώα δεν έχουν έλθει σε επαφή με είδη ζώων που είναι ευπαθή στη λύσσα, και ότι τα ζώα παραμένουν ασφαλή εντός μεταφορικού μέσου ή εντός της περιμέτρου διεθνούς αερολιμένα. Επομένως, είναι σκόπιμο με τον παρόντα κανονισμό να καθοριστούν η μορφή, η διάταξη και οι γλωσσικές απαιτήσεις για την εν λόγω δήλωση.

               (7)

               Οι απαιτήσεις ισχύος που παρατίθενται στο παράρτημα IV του κανονισμού (ΕΕ) αριθ. 576/2013 περιλαμβάνουν την υποχρέωση διεξαγωγής της εν λόγω δοκιμής σε εργαστήριο εγκεκριμένο σύμφωνα με την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (4), η οποία προβλέπει ότι το εργαστήριο της Agence franςaise de sécurité sanitaire des aliments de Nancy (AFSSA) στο Νανσί της Γαλλίας [που ενσωματώθηκε, την 1η Ιουλίου 2010, στην Agence nationale de sécurité sanitaire de l’alimentation, de l’environnement et du travail (ANSES)] οφείλει να αξιολογεί τα εργαστήρια στα κράτη μέλη και σε τρίτες χώρες με σκοπό την αδειοδότησή τους να διενεργούν ορολογικές δοκιμές για τον έλεγχο της αποτελεσματικότητας των αντιλυσσικών εμβολίων στους σκύλους, στις γάτες και στις ικτίδες.

               (8)

               Ο κανονισμός (ΕΕ) αριθ. 576/2013 προβλέπει επίσης ότι οι σκύλοι, οι γάτες και οι ικτίδες που μετακινούνται σε ένα κράτος μέλος από άλλο κράτος μέλος για μη εμπορικούς σκοπούς πρέπει να συνοδεύονται από έγγραφο αναγνώρισης σε μορφή διαβατηρίου σύμφωνα με το υπόδειγμα που πρόκειται να εγκριθεί από την Επιτροπή. Το υπόδειγμα αυτό πρέπει να περιέχει τα πεδία για την καταχώριση των πληροφοριών που ορίζονται στον κανονισμό (ΕΕ) αριθ. 576/2013. Το υπόδειγμα και οι πρόσθετες απαιτήσεις για το διαβατήριο θα πρέπει να συμπεριληφθούν σε παράρτημα του παρόντος κανονισμού και, για λόγους σαφήνειας και απλούστευσης της νομοθεσίας της Ένωσης, η απόφαση 2003/803/ΕΚ της Επιτροπής, της 26ης Νοεμβρίου 2003, σχετικά με την καθιέρωση ενός υποδείγματος διαβατηρίου για τις ενδοκοινοτικές μετακινήσεις σκύλων, γατών και κουναβιών (5) θα πρέπει να καταργηθεί.

               (9)

               Ο κανονισμός (ΕΕ) αριθ. 576/2013 προβλέπει επίσης ότι οι σκύλοι, οι γάτες και οι ικτίδες που μετακινούνται σε ένα κράτος μέλος από έδαφος ή τρίτη χώρα για μη εμπορικούς σκοπούς πρέπει να συνοδεύονται από έγγραφο αναγνώρισης με τη μορφή πιστοποιητικού υγείας των ζώων σύμφωνα με το υπόδειγμα που πρόκειται να εγκριθεί από την Επιτροπή. Το υπόδειγμα αυτό πρέπει να περιέχει τα πεδία για την καταχώριση των πληροφοριών που ορίζονται στον κανονισμό (ΕΕ) αριθ. 576/2013. Κατά συνέπεια, κρίνεται σκόπιμο να καθοριστεί το εν λόγω υπόδειγμα σε παράρτημα του παρόντος κανονισμού.

               (10)

               Κατά παρέκκλιση από τη μορφή του πιστοποιητικού υγείας των ζώων που προβλέπεται στην περίπτωση μετακίνησης σε ένα κράτος μέλος από ένα έδαφος ή μία τρίτη χώρα, ο κανονισμός (ΕΕ) αριθ. 576/2013 προβλέπει ότι τα κράτη μέλη επιτρέπουν τις μη εμπορικού χαρακτήρα μετακινήσεις σκύλων, γατών και ικτίδων από ένα έδαφος ή τρίτη χώρα που έχει αποδείξει ότι εφαρμόζει κανόνες, το περιεχόμενο και αποτέλεσμα των οποίων είναι ταυτόσημα με εκείνα που εφαρμόζονται από τα κράτη μέλη, όταν το έγγραφο αναγνώρισης που συνοδεύει τα ζώα έχει εκδοθεί σύμφωνα με τη διαδικασία που προβλέπεται στην περίπτωση μετακίνησης σε ένα κράτος μέλος από άλλο κράτος μέλος. Ωστόσο, ορισμένες τεχνικές προσαρμογές είναι αναγκαίες προκειμένου το υπόδειγμα διαβατηρίου να χρησιμοποιείται στις περιπτώσεις αυτές, όσον αφορά, ειδικότερα, τα χαρακτηριστικά στο εξώφυλλο που δεν μπορούν να συμμορφώνονται πλήρως με τις απαιτήσεις που ισχύουν για τα διαβατήρια που εκδίδονται από τα κράτη μέλη. Για λόγους σαφήνειας, είναι επομένως σκόπιμο να καθιερωθεί ένα υπόδειγμα για τα εν λόγω διαβατήρια στον παρόντα κανονισμό.

               (11)

               Ο κανονισμός (ΕΕ) αριθ. 576/2013 προβλέπει ότι, όταν ο αριθμός των σκύλων, γατών ή ικτίδων που μετακινούνται για μη εμπορικούς σκοπούς κατά μία μόνο μετακίνηση είναι μεγαλύτερος του πέντε, πρέπει να εφαρμόζονται για τα ζώα αυτά οι σχετικές απαιτήσεις υγειονομικού ελέγχου των ζώων που προβλέπονται στην οδηγία 92/65/ΕΟΚ (6) του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ, με εξαίρεση ειδικές συνθήκες και για ορισμένες κατηγορίες ζώων.

               (12)

               Επιπροσθέτως, η απόφαση 2004/839/ΕΚ της Επιτροπής, της 3ης Δεκεμβρίου 2004, για τη θέσπιση των υγειονομικών όρων που εφαρμόζονται στις μη εμπορικού χαρακτήρα μετακινήσεις σκύλων και γάτων μικρής ηλικίας από τρίτες χώρες στην Κοινότητα (7) και η απόφαση 2005/91/ΕΚ της Επιτροπής, της 2ας Φεβρουαρίου 2005, για τον καθορισμό της περιόδου μετά την οποία θεωρείται ότι ισχύει ο αντιλυσσικός εμβολιασμός (8), θεσπίστηκαν για να προβλέπουν ομοιόμορφους κανόνες για την εφαρμογή του κανονισμού (ΕΚ) αριθ. 998/2003. Οι κανόνες που προβλέπονται στις εν λόγω πράξεις έχουν αναθεωρηθεί και έχουν πλέον ενσωματωθεί στον τις διατάξεις του κανονισμού (ΕΕ) αριθ. 576/2013. Για λόγους σαφήνειας και απλούστευσης της νομοθεσίας της Ένωσης, οι αποφάσεις 2004/839/ΕΚ και 2005/91/ΕΚ θα πρέπει, επομένως, να καταργηθούν.

               (13)

               Η οδηγία 96/93/ΕΚ του Συμβουλίου, της 17ης Δεκεμβρίου 1996, σχετικά με την πιστοποίηση ζώων και ζωικών προϊόντων (9) θεσπίζει τους κανόνες που πρέπει να τηρούνται κατά την έκδοση των απαιτούμενων από την κτηνιατρική νομοθεσία πιστοποιητικών για την πρόληψη της παραπλανητικής ή δόλιας πιστοποίησης. Είναι σκόπιμο να εξασφαλίζεται ότι οι επίσημοι κτηνίατροι των τρίτων χωρών εφαρμόζουν τουλάχιστον ισοδύναμους κανόνες και αρχές με αυτούς που προβλέπει η εν λόγω οδηγία.

               (14)

               Ο κατ’ εξουσιοδότηση κανονισμός (ΕΕ) αριθ. 1152/2011 της Επιτροπής, της 14ης Ιουλίου 2011, που συμπληρώνει τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά προληπτικά υγειονομικά μέτρα για την καταπολέμηση της μόλυνσης των σκύλων με Echinococcus multilocularis (10) ορίζει ότι, από την 1η Ιανουαρίου 2012, οι σκύλοι που εισέρχονται σε κράτη μέλη ή τμήματα αυτών που απαριθμούνται στο παράρτημα Ι του εν λόγω κανονισμού πρέπει να λαμβάνουν αγωγή κατά του παρασίτου Echinococcus multilocularis σύμφωνα με τις απαιτήσεις που ορίζονται στον εν λόγω κανονισμό.

               (15)

               Ο παρών κανονισμός θα πρέπει να εφαρμόζεται με την επιφύλαξη της απόφασης 2006/146/ΕΚ της Επιτροπής, της 21ης Φεβρουαρίου 2006, για ορισμένα σχέδια προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (Χερσόνησο) και την Αυστραλία (11) η οποία απαγορεύει τις εισαγωγές σκύλων και γατών από τη Μαλαισία (Χερσόνησο) και γατών από την Αυστραλία εκτός αν πληρούνται ορισμένοι όροι, σχετικά με τη νόσο Hendra και τη νόσο Nipah, αντίστοιχα.

               (16)

               Ο παρών κανονισμός θα πρέπει να εφαρμόζεται από την ημερομηνία εφαρμογής του κανονισμού (ΕΕ) αριθ. 576/2013.

               (17)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μορφή, διάταξη και γλωσσικές απαιτήσεις των δηλώσεων που αναφέρονται στα άρθρα 7, 11 και 12 του κανονισμού (ΕΕ) αριθ. 576/2013
   1.   Οι δηλώσεις που αναφέρονται στο άρθρο 7 παράγραφος 2 στοιχείο α) και στο άρθρο 11 παράγραφος 2 του κανονισμού (ΕΕ) αριθ. 576/2013 συντάσσονται σύμφωνα με τη μορφή και τη διάταξη που καθορίζονται στο μέρος 1 του παραρτήματος Ι του παρόντος κανονισμού και συμμορφώνονται με τις γλωσσικές απαιτήσεις που καθορίζονται στο μέρος 3 του εν λόγω παραρτήματος.
   2.   Η δήλωση που προβλέπεται στο άρθρο 12 παράγραφος 1 στοιχείο γ) του κανονισμού (ΕΕ) αριθ. 576/2013 συντάσσεται σύμφωνα με τη μορφή και τη διάταξη που καθορίζονται στο μέρος 2 του παραρτήματος Ι του παρόντος κανονισμού και συμμορφώνεται με τις γλωσσικές απαιτήσεις που καθορίζονται στο μέρος 3 του εν λόγω παραρτήματος.
   Άρθρο 2
   Κατάλογος των εδαφών και των τρίτων χωρών που αναφέρονται στο άρθρο 13 του κανονισμού (ΕΕ) αριθ. 576/2013
   1.   Ο κατάλογος των εδαφών και των τρίτων χωρών που αναφέρονται στο άρθρο 13 παράγραφος 1 του κανονισμού (ΕΕ) αριθ. 576/2013 ορίζεται στο μέρος 1 του παραρτήματος II του παρόντος κανονισμού.
   2.   Ο κατάλογος των εδαφών και των τρίτων χωρών που αναφέρονται στο άρθρο 13 παράγραφος 2 του κανονισμού (ΕΕ) αριθ. 576/2013 ορίζεται στο μέρος 2 του παραρτήματος II του παρόντος κανονισμού.
   Άρθρο 3
   Υποδείγματα διαβατηρίων για τη μη εμπορικού χαρακτήρα μετακίνηση σκύλων, γατών ή ικτίδων
   1.   Το διαβατήριο που αναφέρεται στο άρθρο 21 παράγραφος 1 του κανονισμού (ΕΕ) αριθ. 576/2013 συντάσσεται σύμφωνα με το υπόδειγμα που περιλαμβάνεται στο μέρος 1 του παραρτήματος ΙΙΙ του παρόντος κανονισμού και συμμορφώνεται με τις πρόσθετες απαιτήσεις που ορίζονται στο μέρος 2 του εν λόγω παραρτήματος.
   2.   Κατά παρέκκλιση από την παράγραφο 1, τα διαβατήρια που εκδίδονται, σύμφωνα με το άρθρο 27 στοιχείο α) του κανονισμού (ΕΕ) αριθ. 576/2013, σε ένα από τα εδάφη ή τις τρίτες χώρες που απαριθμούνται στο μέρος 1 του παραρτήματος ΙΙ του παρόντος κανονισμού συντάσσονται σύμφωνα με το υπόδειγμα που παρατίθεται στο μέρος 3 του παραρτήματος III του παρόντος κανονισμού και συμμορφώνονται με τις πρόσθετες απαιτήσεις που καθορίζονται στο μέρος 4 του εν λόγω παραρτήματος.
   Άρθρο 4
   Υγειονομικό πιστοποιητικό για την μη εμπορικού χαρακτήρα μετακίνηση στην Ένωση σκύλων, γατών ή ικτίδων
   Το υγειονομικό πιστοποιητικό που αναφέρεται στο άρθρο 25 παράγραφος 1 του κανονισμού (ΕΕ) αριθ. 576/2013

               α)

               συντάσσεται σύμφωνα με το υπόδειγμα που ορίζεται στο μέρος 1 του παραρτήματος ΙV του παρόντος κανονισμού·

               β)

               συμπληρώνεται καταλλήλως και εκδίδεται σύμφωνα με τις επεξηγηματικές σημειώσεις που ορίζονται στο μέρος 2 του εν λόγω παραρτήματος·

               γ)

               συμπληρώνεται με τη γραπτή δήλωση που αναφέρεται στο άρθρο 25 παράγραφος 3 του κανονισμού (ΕΕ) αριθ. 576/2013, η οποία έχει συνταχθεί σύμφωνα με το υπόδειγμα που ορίζεται στο τμήμα A του μέρους 3 του εν λόγω παραρτήματος και η οποία συμμορφώνεται με τις πρόσθετες απαιτήσεις που καθορίζονται στο τμήμα Β του μέρους 3 του εν λόγω παραρτήματος.

         Άρθρο 5
   Καταργήσεις
   Οι αποφάσεις 2003/803/ΕΚ, 2004/839/ΕΚ και 2005/91/ΕΚ καταργούνται.
   Άρθρο 6
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 29 Δεκεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2013.

            Για την Επιτροπή

            Ο Πρόεδρος

         José Manuel BARROSO

      (1)  Βλέπε σελίδα 1 της παρούσας Επίσημης Εφημερίδας.

      (2)  ΕΕ L 146 της 13.6.2003, σ. 1.

      (3)  ΕΕ L 204 της 31.7.2012, σ. 131.

      (4)  ΕΕ L 79 της 30.3.2000, σ. 40.

      (5)  ΕΕ L 312 της 27.11.2003, σ. 1.

      (6)  ΕΕ L 268 της 14.9.1992, σ. 54.

      (7)  ΕΕ L 361 της 8.12.2004, σ. 40.

      (8)  ΕΕ L 31 της 4.2.2005, σ. 61.

      (9)  ΕΕ L 13 της 16.1.1997, σ. 28.

      (10)  ΕΕ L 296 της 15.11.2011, σ. 6.

      (11)  ΕΕ L 55 της 25.2.2006, σ. 44.

      ΠΑΡΑΡΤΗΜΑ Ι

         Μορφή, διάταξη και γλωσσικές απαιτήσεις της δήλωσης

         που αναφέρεται στο άρθρο 7 παράγραφος 2 στοιχείο α), στο άρθρο 11 παράγραφος 2 και στο άρθρο 12 παράγραφος 1 στοιχείο γ) του κανονισμού (ΕΕ) αριθ. 576/2013

      ΜΕΡΟΣ 1

         Μορφή και διάταξη της δήλωσης που αναφέρεται στο άρθρο 7 παράγραφος 2 στοιχείο α) και στο άρθρο 11 παράγραφος 2 του κανονισμού (ΕΕ) αριθ. 576/2013

      ΜΕΡΟΣ 2

         Μορφή και διάταξη της δήλωσης που αναφέρεται στο άρθρο 12 παράγραφος 1 στοιχείο γ) του κανονισμού (ΕΕ) αριθ. 576/2013

      ΜΕΡΟΣ 3

         Γλωσσικές απαιτήσεις για τις δηλώσεις που αναφέρονται στο άρθρο 7 παράγραφος 2 στοιχείο α), στο άρθρο 11 παράγραφος 2 και στο άρθρο 12 παράγραφος 1 στοιχείο γ) του κανονισμού (ΕΕ) αριθ. 576/2013

      Οι δηλώσεις συντάσσονται σε τουλάχιστον μία από τις επίσημες γλώσσες του κράτους μέλους προορισμού/εισόδου και στα αγγλικά.

      ΠΑΡΑΡΤΗΜΑ II

         Κατάλογος εδαφών και τρίτων χωρών που αναφέρονται στο άρθρο 13 του κανονισμού (ΕΕ) αριθ. 576/2013

      ΜΕΡΟΣ 1

         Κατάλογος εδαφών και τρίτων χωρών που αναφέρονται στο άρθρο 13 παράγραφος 1 του κανονισμού (ΕΕ) αριθ. 576/2013

                  Κωδικός ISO

                  Έδαφος ή τρίτη χώρα

                  AD

                  Ανδόρα

                  CH

                  Ελβετία

                  FO

                  Νήσοι Φερόε

                  GI

                  Γιβραλτάρ

                  GL

                  Γροιλανδία

                  HR (1)

                  Κροατία

                  IS

                  Ισλανδία

                  LI

                  Λιχτενστάιν

                  MC

                  Μονακό

                  NO

                  Νορβηγία

                  SM

                  Άγιος Μαρίνος

                  VA

                  Πόλη του Βατικανού

      ΜΕΡΟΣ 2

         Κατάλογος εδαφών και τρίτων χωρών που αναφέρονται στο άρθρο 13 παράγραφος 2 του κανονισμού (ΕΕ) αριθ. 576/2013

                  Κωδικός ISO

                  Έδαφος ή τρίτη χώρα

                  Εδάφη που περιλαμβάνονται

                  AC

                  Νήσος της Αναλήψεως

                  AE

                  Ηνωμένα Αραβικά Εμιράτα

                  AG

                  Αντίγκουα και Μπαρμπούντα

                  AR

                  Αργεντινή

                  AU

                  Αυστραλία

                  AW

                  Αρούμπα

                  BA

                  Βοσνία-Ερζεγοβίνη

                  BB

                  Μπαρμπάντος

                  BH

                  Μπαχρέιν

                  BM

                  Βερμούδες

                  BQ

                  Νήσοι Μπονέρ, Άγιος Ευστάθιος και Σάμπα (νήσοι BES)

                  BY

                  Λευκορωσία

                  CA

                  Καναδάς

                  CL

                  Χιλή

                  CW

                  Κουρασάο

                  FJ

                  Φίτζι

                  FK

                  Νήσοι Φώκλαντ

                  HK

                  Χονγκ Κονγκ

                  JM

                  Τζαμάικα

                  JP

                  Ιαπωνία

                  KN

                  Άγιος Χριστόφορος και Νέβις

                  KY

                  Νήσοι Καϊμάν

                  LC

                  Αγία Λουκία

                  MS

                  Μοντσερράτ

                  MU

                  Μαυρίκιος

                  MX

                  Μεξικό

                  MY

                  Μαλαισία

                  NC

                  Νέα Καληδονία

                  NZ

                  Νέα Ζηλανδία

                  PF

                  Γαλλική Πολυνησία

                  PM

                  Σαιν Πιερ και Μικελόν

                  RU

                  Ρωσία

                  SG

                  Σιγκαπούρη

                  SH

                  Αγία Ελένη

                  SX

                  Άγιος Μαρτίνος

                  TT

                  Τρινιδάδ και Τομπάγκο

                  TW

                  Ταϊβάν

                  US

                  Ηνωμένες Πολιτείες της Αμερικής

                  AS – Αμερικανική Σαμόα
                  GU – Γκουάμ
                  MP – Νήσοι βόρειες Μαριάνες
                  PR – Πουέρτο Ρίκο
                  VI – Παρθένοι Νήσοι των ΗΠΑ

                  VC

                  Άγιος Βικέντιος και Γρεναδίνες

                  VG

                  Βρετανικές Παρθένοι Νήσοι

                  VU

                  Βανουάτου

                  WF

                  Νήσοι Βάλλις και Φουτούνα

                  YT (2)

                  Μαγιότ

         (1)  Ισχύει μόνον έως ότου η εν λόγω προσχωρούσα χώρα καταστεί κράτος μέλος της Ένωσης.

         (2)  Ισχύει μόνον έως ότου αυτό το έδαφος καταστεί εξόχως απόκεντρη περιοχή της Ένωσης κατά την έννοια του άρθρου 349 της ΣΛΕΕ.

      ΠΑΡΑΡΤΗΜΑ III

         Υποδείγματα διαβατηρίων για τη μη εμπορικού χαρακτήρα μετακίνηση σκύλων, γατών ή ικτίδων

      ΜΕΡΟΣ 1

         Υπόδειγμα διαβατηρίου που εκδίδεται σε ένα κράτος μέλος

      ΜΕΡΟΣ 2

         Πρόσθετες απαιτήσεις σχετικά με το διαβατήριο που έχει εκδοθεί σε κράτος μέλος

                  1.

                  Μορφή του διαβατηρίου:
                  Οι διαστάσεις του διαβατηρίου είναι 100 × 152 mm.

                  2.

                  Εξώφυλλο του διαβατηρίου:

                              α)

                              εμπροσθόφυλλο:

                                          i)

                                          χρώμα: μπλε (PANTONE® Reflex Blue) και κίτρινα αστέρια (PANTONE® Yellow), στο άνω τέταρτο, σύμφωνα με τις προδιαγραφές του εθνικού εμβλήματος (1)·

                                          ii)

                                          οι λέξεις «Ευρωπαϊκή Ένωση» και το όνομα του κράτους μέλους έκδοσης πρέπει να τυπώνονται με την ίδια γραμματοσειρά·

                                          iii)

                                          ο κωδικός χώρας ISO του κράτους μέλους έκδοσης και στη συνέχεια ο μοναδικός αλφαριθμητικός κώδικας (που αναφέρεται ως «αριθμός» στο υπόδειγμα διαβατηρίου που καθορίζεται στο μέρος 1), πρέπει να τυπώνονται στο κάτω μέρος·

                              β)

                              εσωτερικό εμπροσθόφυλλο και εσωτερικό οπισθόφυλλο: λευκό χρώμα·

                              γ)

                              οπισθόφυλλο: μπλε χρώμα (PANTONE® Reflex Blue).

                  3.

                  Σειρά των επικεφαλίδων και αρίθμηση των σελίδων του διαβατηρίου:

                              α)

                              η σειρά των επικεφαλίδων (με τους λατινικούς αριθμούς) πρέπει να τηρείται αυστηρά·

                              β)

                              οι σελίδες του διαβατηρίου πρέπει να αριθμούνται στο κάτω μέρος κάθε σελίδας με την ακόλουθη μορφή: «x από n», όπου x είναι η τρέχουσα σελίδα και n ο συνολικός αριθμός των σελίδων του διαβατηρίου·

                              γ)

                              ο κωδικός χώρας ISO του κράτους μέλους έκδοσης και στη συνέχεια ο μοναδικός αλφαριθμητικός κώδικας πρέπει να τυπώνονται σε κάθε σελίδα του διαβατηρίου·

                              δ)

                              ο αριθμός των σελίδων καθώς και το μέγεθος και το σχήμα των πλαισίων του υποδείγματος διαβατηρίου στο μέρος 1 είναι ενδεικτικά.

                  4.

                  Γλώσσες:
                  Ολόκληρο το έντυπο κείμενο συντάσσεται στην επίσημη γλώσσα (στις επίσημες γλώσσες) του κράτους μέλους έκδοσης και στα αγγλικά.

                  5.

                  Στοιχεία ασφαλείας:

                              α)

                              Αφού εγγραφούν οι απαιτούμενες πληροφορίες στο τμήμα III του διαβατηρίου, η σελίδα σφραγίζεται με διαφανή αυτοκόλλητη πλαστική μεμβράνη·

                              β)

                              όταν οι πληροφορίες σε μία από τις σελίδες του διαβατηρίου έχουν τη μορφή αυτοκόλλητης ετικέτας η οποία δεν αυτοκαταστρέφεται σε περίπτωση αφαίρεσής της από τη σελίδα, η εν λόγω ετικέτα σφραγίζεται με διάφανη αυτοκόλλητη πλαστική μεμβράνη.

            ΜΕΡΟΣ 3

         Υπόδειγμα διαβατηρίου που έχει εκδοθεί σε ένα από τα εδάφη ή τις τρίτες χώρες που απαριθμούνται στο μέρος 1 του παραρτήματος ΙΙ του παρόντος κανονισμού

      ΜΕΡΟΣ 4

         Πρόσθετες απαιτήσεις που αφορούν το διαβατήριο το οποίο έχει εκδοθεί σε ένα από τα εδάφη ή τις τρίτες χώρες που απαριθμούνται στο μέρος 1 του παραρτήματος ΙΙ του παρόντος κανονισμού

                  1.

                  Μορφή του διαβατηρίου:
                  Οι διαστάσεις του διαβατηρίου είναι 100 × 152 mm.

                  2.

                  Εξώφυλλο του διαβατηρίου:

                              α)

                              εμπροσθόφυλλο:

                                          i)

                                          χρώμα: PANTONE® μονόχρωμο και εθνικό έμβλημα στο άνω τέταρτο·

                                          ii)

                                          ο κωδικός χώρας ISO του εδάφους ή της τρίτης χώρας έκδοσης και στη συνέχεια ο μοναδικός αλφαριθμητικός κώδικας (που αναφέρεται ως «αριθμός» στο υπόδειγμα διαβατηρίου που καθορίζεται στο μέρος 3), πρέπει να τυπώνονται στο κάτω μέρος·

                              β)

                              εσωτερικό εμπροσθόφυλλο και εσωτερικό οπισθόφυλλο: λευκό χρώμα·

                              γ)

                              οπισθόφυλλο: χρώμα PANTONE® μονόχρωμο.

                  3.

                  Σειρά των επικεφαλίδων και αρίθμηση των σελίδων του διαβατηρίου:

                              α)

                              η σειρά των επικεφαλίδων (με τους λατινικούς αριθμούς) πρέπει να τηρείται αυστηρά·

                              β)

                              οι σελίδες του διαβατηρίου πρέπει να αριθμούνται στο κάτω μέρος κάθε σελίδας με την ακόλουθη μορφή: «x από n», όπου x είναι η τρέχουσα σελίδα και n ο συνολικός αριθμός των σελίδων του διαβατηρίου·

                              γ)

                              ο κωδικός χώρας ISO του κράτους μέλους έκδοσης και στη συνέχεια ο μοναδικός αλφαριθμητικός κώδικας πρέπει να τυπώνονται σε κάθε σελίδα του διαβατηρίου·

                              δ)

                              ο αριθμός των σελίδων καθώς και το μέγεθος και το σχήμα των πλαισίων του υποδείγματος διαβατηρίου στο μέρος 3 είναι ενδεικτικά.

                  4.

                  Γλώσσες
                  Ολόκληρο το έντυπο κείμενο συντάσσεται στην επίσημη γλώσσα (στις επίσημες γλώσσες) του εδάφους ή της τρίτης χώρας έκδοσης και στα αγγλικά.

                  5.

                  Χαρακτηριστικά ασφαλείας

                              α)

                              Αφού εγγραφούν οι απαιτούμενες πληροφορίες στο τμήμα III του διαβατηρίου, η σελίδα σφραγίζεται με διαφανή αυτοκόλλητη πλαστική μεμβράνη·

                              β)

                              όταν οι πληροφορίες σε μία από τις σελίδες του διαβατηρίου έχουν τη μορφή αυτοκόλλητης ετικέτας η οποία δεν αυτοκαταστρέφεται σε περίπτωση αφαίρεσής της από τη σελίδα, η εν λόγω ετικέτα σφραγίζεται με διάφανη αυτοκόλλητη πλαστική μεμβράνη.

         (1)  Οδηγός γραφικών για το ευρωπαϊκό έμβλημα: http://publications.europa.eu/code/en/en-5000100.htm

      ΠΑΡΑΡΤΗΜΑ IV
      ΜΈΡΟΣ 1

         Υπόδειγμα υγειονομικού πιστοποιητικού ζώου για τη μη εμπορικού χαρακτήρα μετακίνηση σε κράτος μέλος από έδαφος ή τρίτη χώρα σκύλων, γατών ή ικτίδων σύμφωνα με το άρθρο 5 παράγραφοι 1 και 2 του κανονισμού (ΕΕ) αριθ. 576/2013

      ΜΕΡΟΣ 2

         Επεξηγηματικές σημειώσεις για τη συμπλήρωση των πιστοποιητικών υγείας των ζώων

                  α)

                  Όταν το υπόδειγμα πιστοποιητικού αναφέρει ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγράφονται, να μονογράφονται και να σφραγίζονται από τον επίσημο κτηνίατρο ή να απαλείφονται εντελώς από το πιστοποιητικό.

                  β)

                  Το πρωτότυπο πιστοποιητικό αποτελείται από μία σελίδα ή, όπου απαιτείται πρόσθετο κείμενο, πρέπει να είναι τέτοιας μορφής ώστε όλες οι σελίδες να συνθέτουν ένα σύνολο και να μην μπορούν να διαχωριστούν.

                  γ)

                  Το πιστοποιητικό συντάσσεται σε τουλάχιστον μία από τις επίσημες γλώσσες του κράτους μέλους έκδοσης και στα αγγλικά. Συμπληρώνεται με κεφαλαία γράμματα σε τουλάχιστον μία από τις επίσημες γλώσσες του κράτους μέλους εισόδου ή στα αγγλικά.

                  δ)

                  Εάν επισυνάπτονται πρόσθετα φύλλα ή συνοδευτικά έγγραφα στο πιστοποιητικό, τα φύλλα ή τα έγγραφα αυτά θεωρείται επίσης ότι αποτελούν μέρος του πρωτότυπου πιστοποιητικού και κάθε σελίδα φέρει την υπογραφή και τη σφραγίδα του επίσημου κτηνιάτρου.

                  ε)

                  Όταν το πιστοποιητικό, συμπεριλαμβανομένων των πρόσθετων φύλλων που αναφέρονται στο στοιχείο δ), αποτελείται από περισσότερες της μιας σελίδες, κάθε σελίδα αριθμείται, (αριθμός σελίδας από συνολικό αριθμό σελίδων), στο κάτω μέρος της, ενώ στο επάνω μέρος της σελίδας αναγράφεται ο αριθμός αναφοράς του πιστοποιητικού που ορίστηκε από την αρμόδια αρχή.

                  στ)

                  Το πρωτότυπο πιστοποιητικό εκδίδεται από επίσημο κτηνίατρο του εδάφους ή της τρίτης χώρας αποστολής ή από εγκεκριμένο κτηνίατρο και, στη συνέχεια, επικυρώνεται από την αρμόδια αρχή του εδάφους ή της τρίτης χώρας αποστολής. Η αρμόδια αρχή του εδάφους ή της τρίτης χώρας αποστολής εξασφαλίζουν την τήρηση κανόνων και αρχών πιστοποίησης ισοδύναμων με εκείνους που ορίζονται στην οδηγία 96/93/ΕΚ.
                  Η υπογραφή πρέπει να είναι διαφορετικού χρώματος από το χρώμα της εκτύπωσης. Το ίδιο ισχύει και για τις σφραγίδες, με εξαίρεση τις ανάγλυφες σφραγίδες και τα υδατόσημα.

                  ζ)

                  Ο αριθμός αναφοράς του πιστοποιητικού που αναγράφεται στα πλαίσια I.2 και II.α. εκδίδεται από την αρμόδια αρχή του εδάφους ή της τρίτης χώρας αποστολής.

            ΜΕΡΟΣ 3

         Γραπτή δήλωση που αναφέρεται στο άρθρο 25 παράγραφος 3 του κανονισμού (ΕΕ) αριθ. 576/2013

         Τμήμα Α

         Υπόδειγμα δήλωσης

         Τμήμα B

         Πρόσθετες απαιτήσεις για τη δήλωση

      Η δήλωση συντάσσεται τουλάχιστον σε μία από τις επίσημες γλώσσες του κράτους μέλους εισόδου και στα αγγλικά και συμπληρώνεται με κεφαλαία γράμματα.


title: Εκτελεστικός κανονισμός (ΕΕ) αριθ. 1170/2014 της Επιτροπής, της 29ης Οκτωβρίου 2014 , για τη διόρθωση της σλοβενικής έκδοσης του κανονισμού (ΕΚ) αριθ. 504/2008 της Επιτροπής για την εφαρμογή των οδηγιών 90/426/ΕΟΚ και 90/427/ΕΟΚ του Συμβουλίου σχετικά με τις μεθόδους αναγνώρισης των ιπποειδών  Κείμενο που παρουσιάζει ενδιαφέρον για τον ΕΟΧ

text:
               1.11.2014

               EL

               Επίσημη Εφημερίδα της Ευρωπαϊκής Ένωσης

               L 315/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1170/2014 ΤΗΣ ΕΠΙΤΡΟΠΉΣ
   της 29ης Οκτωβρίου 2014
   για τη διόρθωση της σλοβενικής έκδοσης του κανονισμού (ΕΚ) αριθ. 504/2008 της Επιτροπής για την εφαρμογή των οδηγιών 90/426/ΕΟΚ και 90/427/ΕΟΚ του Συμβουλίου σχετικά με τις μεθόδους αναγνώρισης των ιπποειδών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 4 παράγραφος 4,
   Έχοντας υπόψη την οδηγία 90/427/ΕΟΚ του Συμβουλίου, της 26ης Ιουνίου 1990, σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών (2), και ιδίως το άρθρο 4 παράγραφος 2 στοιχεία γ) και δ), το άρθρο 6 παράγραφος 2 δεύτερη περίπτωση και το άρθρο 8 παράγραφος 1 πρώτο εδάφιο,
   Έχοντας υπόψη την οδηγία 94/28/ΕΚ του Συμβουλίου, της 23ης Ιουνίου 1994, για τον καθορισμό των αρχών σχετικά με τους ζωοτεχνικούς και γενεαλογικούς όρους που εφαρμόζονται κατά τις εισαγωγές ζώων προέλευσης τρίτων χωρών, του σπέρματος, των ωαρίων και των εμβρύων τους και για την τροποποίηση της οδηγίας 77/504/ΕΟΚ περί των ζώων αναπαραγωγής του βοείου είδους καθαρόαιμου γένους (3), και ιδίως το άρθρο 3 παράγραφος 4,
   Εκτιμώντας τα ακόλουθα:

               (1)

               Στη σλοβενική έκδοση του κανονισμού (ΕΚ) αριθ. 504/2008 της Επιτροπής (4), η διατύπωση «όλων των τύπων, συμπεριλαμβανομένου του τύπου της Βενεζουέλας», είναι εσφαλμένη και, συνεπώς, είναι αναγκαία η διόρθωση της σλοβενικής γλωσσικής έκδοσης. Το κείμενο των λοιπών γλωσσικών εκδόσεων δεν επηρεάζεται.

               (2)

               Κατά συνέπεια, θα πρέπει να διορθωθεί αναλόγως ο κανονισμός (ΕΚ) αριθ. 504/2008.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και της μόνιμης επιτροπής ζωοτεχνικών θεμάτων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αφορά μόνο τη σλοβενική έκδοση.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 192 της 23.7.2010, σ. 1.

      (2)  ΕΕ L 224 της 18.8.1990, σ. 55.

      (3)  ΕΕ L 178 της 12.7.1994, σ. 66.

      (4)  Κανονισμός (ΕΚ) αριθ. 504/2008 της Επιτροπής, της 6ης Ιουνίου 2008, για την εφαρμογή των οδηγιών 90/426/ΕΟΚ και 90/427/ΕΟΚ του Συμβουλίου σχετικά με τις μεθόδους αναγνώρισης των ιπποειδών (ΕΕ L 149 της 7.6.2008, σ. 3).


title: Εκτελεστικός κανονισμός (ΕΕ) αριθ. 1185/2012 της Επιτροπής, της 11ης Δεκεμβρίου 2012 , σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα

text:
               12.12.2012

               EL

               Επίσημη Εφημερίδα της Ευρωπαϊκής Ένωσης

               L 338/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1185/2012 ΤΗΣ ΕΠΙΤΡΟΠΉΣ
   της 11ης Δεκεμβρίου 2012
   σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 πρώτο εδάφιο στοιχείο ιγ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 118κε, παράγραφος 1, στοιχείο ε) του κανονισμού (ΕΚ) αριθ. 1234/2007, στην επισήμανση και την παρουσίαση αφρώδους οίνου, αεριούχου αφρώδους οίνου, αφρώδους οίνου ποιότητας ή αφρώδους οίνου ποιότητας αρωματικού τύπου, πρέπει να περιλαμβάνεται το όνομα του παραγωγού ή του πωλητή. Στο άρθρο 56 παράγραφος 3 του κανονισμού (ΕΚ) αριθ. 607/2009 της Επιτροπής (2) προβλέπεται ότι η ένδειξη εν λόγω ονόματος συμπληρώνεται από τις ενδείξεις «παραγωγός» ή «παράγεται από» και «πωλητής» ή «πωλείται από» ή από ισοδύναμες ενδείξεις. Η εν λόγω διάταξη προβλέπει επίσης ότι τα κράτη μέλη μπορούν να αποφασίσουν να καταστήσουν υποχρεωτική την αναφορά του παραγωγού και ότι, σε αυτή την περίπτωση, μπορούν να επιτρέψουν την αντικατάσταση των ενδείξεων «παραγωγός» ή «παράγεται από» με άλλη ένδειξη. Δεδομένου ότι ορισμένες ενδείξεις παραδοσιακά αναγνωρίζονται και χρησιμοποιούνται στα κράτη μέλη για την επισήμανση των αφρωδών οίνων, είναι σκόπιμο, όταν αυτά αποφασίζουν να καταστήσουν υποχρεωτική την αναφορά του παραγωγού και επιτρέπουν την αντικατάσταση των ενδείξεων «παραγωγός» και «παράγεται από» με άλλες ενδείξεις, να είναι οι εν λόγω ενδείξεις αυτές που παραδοσιακά χρησιμοποιούνται στον κλάδο. Εξάλλου, προκειμένου να ενημερωθούν οι καταναλωτές για την ορολογία που χρησιμοποιείται στο συγκεκριμένο πεδίο, είναι σκόπιμο να διευκρινιστεί ποιές ενδείξεις μπορούν να επιτρέπονται στις διάφορες γλώσσες της Ένωσης.

               (2)

               Συνεπώς, ο κανονισμός (ΕΚ) αριθ. 607/2009 πρέπει να τροποποιηθεί αναλόγως.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 607/2009 τροποποιείται ως εξής:

               1)

               Στο άρθρο 56 παράγραφος 3 δεύτερο εδάφιο, το στοιχείο β) αντικαθίσταται από το ακόλουθο κείμενο:

                           «β)

                           να επιτρέψουν την αντικατάσταση των ενδείξεων «παραγωγός» ή «παράγεται από» με τις ενδείξεις που προβλέπονται στο παράρτημα Χα του παρόντος κανονισμού.»

               2)

               Παρεμβάλλεται το παράρτημα Χα, το κείμενο του οποίου παρατίθεται στο παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 193 της 24.7.2009, σ. 60.

      ΠΑΡΑΡΤΗΜΑ

            «ΠΑΡΑΡΤΗΜΑ Χα

               Ενδείξεις προβλεπόμενες στο άρθρο 56 παράγραφος 3 στοιχείο β)

                        Γλώσσα

                        Επιτρεπόμενες ενδείξεις αντί του «παραγωγός»

                        Επιτρεπόμενες ενδείξεις αντί του «παράγεται από»

                        BG

                        „преработвател“

                        „преработено от“

                        ES

                        "elaborador"

                        "elaborado por"

                        CS

                        „zpracovatel“ ή "vinař"

                        „zpracováno v“ ή "vyrobeno v"

                        DA

                        »forarbejdningsvirksomhed« ή »vinproducent«

                        »forarbejdet af«

                        DE

                        „Verarbeiter“

                        „verarbeitet von“ή"versektet durch"

                        ET

                        „töötleja”

                        „töödelnud”

                        EL

                        «οινοποιός»

                        «οινοποιήθηκε από»,

                        EN

                        "processor"ή"winemaker"

                        "processed by"ή"made by"

                        FR

                        "élaborateur"

                        "élaboré par"

                        IT

                        "elaboratore"ή"spumantizzatore"

                        "elaborato da"ή"spumantizzato da"

                        LV

                        “izgatavotājs”

                        «vīndaris» ή «ražojis»

                        LT

                        „perdirbėjas“

                        „perdirbo“

                        HU

                        „feldolgozó:”

                        „feldolgozta:”

                        MT

                        "proċessur"

                        "ipproċessat minn"

                        NL

                        „verwerker” ή "bereider"

                        „verwerkt door” ή "bereid door"

                        PL

                        „przetwórca” ή „wytwórca”

                        „przetworzone przez” ή „wytworzone przez”

                        PT

                        "elaborador"ή"preparador"

                        "elaborado por"ή"preparado por"

                        RO

                        "elaborator"

                        "elaborat de"

                        SI

                        «pridelovalec«

                        «prideluje»

                        SK

                        „spracovateľ“

                        „spracúva“

                        FI

                        "valmistaja"

                        "valmistanut"

                        SV

                        ”bearbetningsföretag”

                        ”bearbetat av”»


title: Εκτελεστικός κανονισμός (ΕΕ) αριθ. 57/2012 της Επιτροπής, της 23ης Ιανουαρίου 2012 , για την αναστολή του διαγωνισμού που προκηρύχθηκε με τον εκτελεστικό κανονισμό (ΕΕ) αριθ. 1239/2011

text:
               24.1.2012

               EL

               Επίσημη Εφημερίδα της Ευρωπαϊκής Ένωσης

               L 19/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 57/2012 ΤΗΣ ΕΠΙΤΡΟΠΉΣ
   της 23ης Ιανουαρίου 2012
   για την αναστολή του διαγωνισμού που προκηρύχθηκε με τον εκτελεστικό κανονισμό (ΕΕ) αριθ. 1239/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 187, σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 1239/2011 της Επιτροπής (2) προκηρύχθηκε μόνιμος διαγωνισμός για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό.

               (2)

               Ο εφοδιασμός της ενωσιακής αγοράς ζάχαρης έχει βελτιωθεί, επομένως δεν θα είναι απαραίτητη περαιτέρω μείωση του εισαγωγικού δασμού και θα πρέπει να ανασταλεί η υποβολή προσφορών.

               (3)

               Για να δοθεί ένα γρήγορο σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (4)

               Η διαχειριστική επιτροπή για την κοινή οργάνωση των γεωργικών αγορών δεν εξέδωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σύμφωνα με το άρθρο 2 παράγραφος 3 του εκτελεστικού κανονισμού (ΕΕ) αριθ. 1239/2011, η υποβολή προσφορών αναστέλλεται για τον επιμέρους διαγωνισμό που λήγει στις 25 Ιανουαρίου 2012, την 1η Φεβρουαρίου 2012 και στις 15 Φεβρουαρίου 2012.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 318 της 1.12.2011, σ. 4.


title: Εκτελεστικός κανονισμός (ΕΕ) αριθ. 142/2014 της Επιτροπής, της 13ης Φεβρουαρίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               14.2.2014

               EL

               Επίσημη Εφημερίδα της Ευρωπαϊκής Ένωσης

               L 44/43

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 142/2014 ΤΗΣ ΕΠΙΤΡΟΠΉΣ

   της 13ης Φεβρουαρίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  107,2

                  MA

                  55,7

                  TN

                  69,3

                  TR

                  112,0

                  ZZ

                  86,1

                  0707 00 05

                  EG

                  182,1

                  MA

                  168,6

                  TR

                  151,4

                  ZZ

                  167,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  36,9

                  TR

                  142,0

                  ZZ

                  89,5

                  0805 10 20

                  EG

                  47,2

                  IL

                  68,2

                  MA

                  52,1

                  TN

                  50,0

                  TR

                  73,3

                  ZZ

                  58,2

                  0805 20 10

                  IL

                  121,9

                  MA

                  84,7

                  ZZ

                  103,3

                  0805 20 30, 0805 20 50, 0805 20 70, 0805 20 90

                  IL

                  125,5

                  JM

                  112,4

                  KR

                  142,4

                  MA

                  126,3

                  TR

                  72,1

                  ZZ

                  115,7

                  0805 50 10

                  AL

                  43,6

                  MA

                  71,7

                  TR

                  59,8

                  ZZ

                  58,4

                  0808 10 80

                  CN

                  95,7

                  MK

                  30,8

                  US

                  150,3

                  ZZ

                  92,3

                  0808 30 90

                  CL

                  195,9

                  CN

                  70,9

                  TR

                  122,2

                  US

                  130,7

                  ZA

                  97,0

                  ZZ

                  123,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 7/2012 της Επιτροπής, της 5ης Ιανουάριου 2012 , σχετικά με την τροποποίηση του κανονισμού (ΕΚ) αριθ. 1183/2005 του Συμβουλίου για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

text:
               7.1.2012

               EL

               Επίσημη Εφημερίδα της Ευρωπαϊκής Ένωσης

               L 4/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 7/2012 ΤΗΣ ΕΠΙΤΡΟΠΉΣ
   της 5ης Ιανουάριου 2012
   σχετικά με την τροποποίηση του κανονισμού (ΕΚ) αριθ. 1183/2005 του Συμβουλίου για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 1183/2005 περιλαμβάνει κατάλογο των φυσικών και νομικών προσώπων, φορέων και οντοτήτων που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 12 Οκτωβρίου και στις 28 Νοεμβρίου 2011, η Επιτροπή Κυρώσεων του Συμβουλίου Ασφαλείας των Ηνωμένων Εθνών ενέκρινε επικαιροποιήσεις του καταλόγου προσώπων και οντοτήτων έναντι των οποίων ισχύει η δέσμευση κεφαλαίων και οικονομικών πόρων. Το παράρτημα Ι θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1183/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουάριου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 193 της 23.7.2005, σ. 1.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 1183/2005 τροποποιείται ως εξής:
      Οι ακόλουθες καταχωρίσεις προστίθενται στον τίτλο «Α. Φυσικά πρόσωπα»:

                  α)

                     «Jamil Mukulu (γνωστός και ως α) Professor Musharaf, β) Steven Alirabaki, γ) David Kyagulanyi δ) Musezi Talengelanimiro ε) Mzee Tutu στ) Abdullah Junjuaka ζ) Alilabaki Kyagulanyi, η) Hussein Muhammad θ) Nicolas Luumu ι) Talengelanimiro. Ημερομηνία γέννησης: α) 1965 β) 1η Ιανουαρίου 1964. Τόπος γέννησης: χωριό Ntoke, επαρχία Ntenjeru, περιφέρεια Kayunga, Ουγκάντα. Αξίωμα: α) ηγέτης των Ενωμένων Δημοκρατικών Δυνάμεων (ADF) β) διοικητής των Ενωμένων Δημοκρατικών Δυνάμεων. Ιθαγένεια: Ουγκαντέζος. Άλλες πληροφορίες: σύμφωνα με μη εμπιστευτικές πληροφορίες και επίσημες αναφορές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu είναι ο στρατιωτικός διοικητής των Ενωμένων Δημοκρατικών Δυνάμεων (ADF), μιας αλλοδαπής ένοπλης ομάδας που δρα στη ΛΔΚ και εμποδίζει τον αφοπλισμό και τον εκούσιο επαναπατρισμό ή επανεγκατάσταση των μαχητών των ADF, όπως περιγράφεται στην παράγραφο 4 στοιχείο β) της απόφασης 1857 (2008). Η ομάδα εμπειρογνωμόνων της επιτροπής κυρώσεων του ΣΑΗΕ για τη ΛΔΚ ανέφερε ότι ο Jamil Mukulu παρέσχε ηγετικές υπηρεσίες και υλική υποστήριξη στις ADF, μια ένοπλη ομάδα που δρα στο έδαφος της ΛΔΚ. Σύμφωνα με διάφορες πηγές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu συνέχισε να ασκεί επιρροή στα πολιτικά πράγματα, μέσω χρηματοδοτήσεων, και διατήρησε την αρχηγία και τον άμεσο έλεγχο των επιτόπου δραστηριοτήτων των δυνάμεων των ADF, επιβλέποντας ιδίως τις επαφές με διεθνή τρομοκρατικά δίκτυα. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 12.10.2011.»

                  β)

                     «Ntabo Ntaberi Sheka. Ημερομηνία γέννησης: 4 Απριλίου 1976. Τόπος γέννησης: περιφέρεια Walikale, Λαϊκή Δημοκρατία του Κονγκό. Αξίωμα: γενικός διοικητής, οργάνωση Nduma Defence of Congo, ομάδα Mayi Mayi Sheka. Ιθαγένεια: Κονγκολέζος. Άλλες πληροφορίες: Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κογκολέζικης ένοπλης ομάδας που εμποδίζει τον αφοπλισμό, την αποστράτευση ή την επανένταξη των μαχητών. Η Mayi Mayi Sheka είναι πολιτοφυλακή με έδρα το Κονγκό που δρα από βάσεις στην περιφέρεια Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από εντοπίους. Ο Ntabo Ntaberi Sheka έχει επίσης υποπέσει σε σοβαρές παραβιάσεις των διεθνών κανόνων στοχοθετώντας παιδιά. Ο Ntabo Ntaberi Sheka σχεδίασε και οργάνωσε σειρά επιθέσεων στην περιφέρεια Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που συνεργάσθηκε με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, βιάσθηκαν και απήχθησαν παιδιά, τα οποία υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Η πολιτοφυλακή Mayi Mayi Sheka στρατολογεί επίσης διά της βίας παιδιά και έχει στις τάξεις της παιδιά από δίκτυα στρατολόγησης. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 28.11.2011.»